Diari Oficial de la Generalitat Valenciana


Sumari del DOGV 3289, del 20-07-1998 (1998/5550)

RESOLUCIÓ de 4 de juny de 1998, de la Universitat Politècnica de València, per la qual es convoquen proves selectives d'accés al grup B, escala de gestió de la Universitat Politècnica de València, sector administració general, pel sistema d'oposició lliure, en execució de la sentència número 299/1996, del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3289

Data del DOGV
:   20-07-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/5550


Data del document
:   04-06-1998

Organisme emissor
:   Universitat Politècnica de València

Tipus de document
:   Resolució

RESOLUCIÓ de 4 de juny de 1998, de la Universitat Politècnica de València, per la qual es convoquen proves selectives d'accés al grup B, escala de gestió de la Universitat Politècnica de València, sector administració general, pel sistema d'oposició lliure, en execució de la sentència número 299/1996, del Tribunal Superior de Justícia de la Comunitat Valenciana. [1998/M5550]
  
Per Resolució de 9 de desembre de 1997, del Rectorat de la Universitat Politècnica de València (DOGV número 3.165 de 20 de gener de 1998) es procedia a l'execució de la sentència número 299/1996, del Tribunal Superior de Justícia de la Comunitat Valenciana, mitjançant la convocatòria de proves selectives d'accés al grup B, sector administració general, d'una plaça de torn lliure que s'havia d'haver inclòs en la Resolució de 29 de juliol de 1994, de la Universitat Politècnica de València. Per tot això, aquest Rectorat, fent ús de les competències que li atribueix l'article 18 amb relació a l'article 3.2e de la Llei de Reforma Universitària, i segons el que estableix l'article 48.6 dels Estatuts de la Universitat Politècnica de València, acorda convocar proves d'accés al grup B, escala de gestió, sector administració general, de la Universitat Politècnica de València, d'acord amb les bases següents:
  
Primera. Objecte de la convocatòria
  
1. Aquesta convocatòria té per objecte la selecció de personal per a cobrir un lloc vacant del grup B, sector administració general, de la Universitat Politècnica de València, pel torn d'accés lliure, mitjançant el sistema d'oposició, en execució de la sentència número 299/1996, del Tribunal Superior de Justícia de la Comunitat Valenciana.
  
2. Segons el que disposa l'article 49.3 de la Llei de Reforma Universitària i l'article 1.1c del Text Refós de la Llei de la Funció Pública Valenciana, la realització d'aquestes proves selectives s'ajustarà a allò disposat en el Text Refós de la Llei de la Funció Pública Valenciana de 24 d'octubre de 1995 (tal com s'ha publicat en la Resolució de 23 de novembre de 1995), modificat per la Llei 8/1995, de 29 de desembre, de Mesures Fiscals, Administratives i d'Organització de la Generalitat i els Estatuts de la Universitat Politècnica de València.
  
Segona. Condicions generals dels aspirants
  
1. Per a ser admès a la realització de les proves selectives, caldrà reunir els requisits següents:
  
a) Tenir la nacionalitat espanyola o la d'un estat de la resta de membres de la Unió Europea o d'aquells estats als quals els siga d'aplicació la lliure circulació de treballadors, en els termes previstos en la llei estatal que regule aquesta matèria.
  
b) Haver fet els 18 anys i no haver complit l'edat de jubilació.
  
c) Trobar-se en possessió del títol de diplomat, enginyer tècnic, arquitecte tècnic o equivalent, o complides les condicions per a obtenir-lo en la data en què acabe el termini de presentació d'instàncies.
  
d) No patir cap malaltia o defecte físic que impedisca l'acompliment de les funcions corresponents.
  
e) No trobar-se inhabilitat penalment per a l'exercici de funcions públiques.
  
f) No haver estat separat, mitjançant un expedient disciplinari, de cap administració o ocupació pública.
  
2. Les condicions per a ser admés a les proves, s'hauran de reunir en el moment de l'acabament del termini de presentació de sol·licituds i caldrà mantenir-les durant tot el procés selectiu, fins al moment de la presa de possessió.
  
Tercera. Sol·licituds
  
1. Els qui vulguen prendre part en aquestes proves selectives hauran de fer-ho constar en la sol·licitud segons el model de l'annex II, que serà facilitada gratuïtament al Servei de Recursos Humans de la Universitat Politècnica de València, camí de Vera s/n, València, edifici Rectorat.
  
2. Les sol·licituds s'hauran d'adreçar al rector de la Universitat Politècnica de València, camí de Vera s/n, 46601 València, en el termini de 20 dies hàbils, a comptar a partir de l'endemà de la publicació d'aquesta convocatòria en el Diari Oficial de la Generalitat Valenciana i s'hi ha adjuntar una fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats als quals els siga d'aplicació la lliure circulació de treballadors.
  
3. La presentació de sol·licituds podrà fer-se al Registre General de la Universitat Politècnica de València, camí de Vera s/n, 46631 València, edifici Rectorat, o en qualsevol de les formes establertes en l'article 38.4 de la Llei 30/1992 de Règim Jurídic de les Administracions Públiques i del Procediment Administratiu Comú.
  
4. Els drets d'examen seran 2.350 pessetes, i s'hauran d'ingressar en el compte corrent número 52960678591070 -Taxes- de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera s/n, 46358 València. El justificant de pagament dels drets d'examen haurà de dur la impressió del segell de l'entitat esmentada en la sol·licitud. En cap cas la mera presentació i el pagament suposarà la substitució del tràmit de presentació dins del termini i en la forma escaient de la sol·licitud davant l'òrgan expressat en l'apartat 2. de la base tercera.
  
Quarta. Admissió dels aspirants
  
1. Per a ser admesos a la realització de les proves selectives, quant a les condicions generals dels aspirants, n'hi haurà prou amb la declaració d'aquestes en el moment de presentar la sol·licitud, i hauran de ser acreditades en el termini de 20 dies hàbils següents a la publicació de la relació d'aprovats.
  
2. Acabat el termini de presentació de sol·licituds, i després de verificar que s'ha fet el pagament dels drets d'examen, el rector dictarà una resolució que es publicarà en el Diari Oficial de la Generalitat Valenciana, i que contindrà la llista de persones admeses i excloses a la realització de les proves.
  
3. Els aspirants podran esmenar, en cas d'error o exclusió, els defectes en què hagen incorregut en la seua sol·licitud o fer les al·legacions que creguen convenients, en el termini de 10 dies hàbils comptadors a partir de l'endemà de la publicació de la relació provisional d'admesos i exclosos en el Diari Oficial de la Generalitat Valenciana.
  
4. En tot cas, i a fi d'evitar errors , en el supòsit de produir-se'n, i possibilitar l'esmena dins del termini i en la forma escaient, els aspirants hauran de comprovar fefaentment no sols que no figuren en la relació provisional d'exclosos sinó, a més a més, que els seus noms i dades consten correctament en les pertinents relacions d'admesos.
  
5. Seran causes d'exclusió, a més de les assenyalades en altres apartats d'aquestes bases:
  
- L'omissió de la firma en la sol·licitud.
  
- No adjuntar la fotocòpia del document nacional d'identitat o el passaport.
  
- No pagar els drets d'examen.
  
6. Una vegada transcorregut el termini de 10 dies, esmenats els defectes, si fóra procedent, i vistes les al·legacions que corresponguen, es dictarà una resolució que contindrà la relació definitiva d'admesos i exclosos, i amb almenys 15 dies d'antelació, la data, el lloc i l'hora de realització i el començament dels exercicis, que es publicarà en el Diari Oficial de la Generalitat Valenciana.
  
Cinquena. Proves selectives
  
 1. El procediment de selecció es farà pel sistema d'oposició lliure.
  
2. Fase d'oposició: constarà dels quatre exercicis que a continuació s'indiquen, i seran de caràcter obligatori i eliminatori els tres primers.
  
Primer exercici. Es realitzarà per escrit i consistirà a respondre un qüestionari de preguntes en forma de test amb quatre respostes alternatives, i només una d'aquestes serà la correcta. Aquestes preguntes estaran basades en el contingut dels temes corresponents al bloc 1 de l'annex I. Cada resposta contestada erròniament descomptarà un terc del valor de cada encert i les omissions no seran puntuades. La durada de l'exercici la fixarà el tribunal.
  
Segon exercici. Consistirà en el desenvolupament per escrit, durant un temps mínim de tres hores i màxim de quatre, que determinarà el tribunal, de tres temes extrets a l'atzar del programa que figura en els blocs 2,3, i 4 de l'annex I, i serà obligatori desenvolupar cada un dels temes d'un bloc distint. El tribunal podrà acordar la realització de lectura pública dels exercicis i podrà sol·licitar als aspirants els aclariments que considere oportuns sobre els temes desenvolupats.
  
Tercer exercici. Consistirà a resoldre per escrit, en un temps mínim de tres hores i màxim de quatre, que determinarà el tribunal, dos supòsits pràctics entre tres, com a mínim, proposats pel tribunal.
  
Quart exercici obligatori y no eliminatori. Consistirà a valorar els coneixements de valencià dels aspirants i dels idiomes anglés i francés, segons les opcions manifestades en la sol·licitud, realitzant els aspirants una traducció per escrit dŽun text proposat pel tribunal corresponent als coneixements de cadascú dels idiomes indicats (valencià i anglés o francés)
  
Sisena. Qualificació dels exercicis
  
1. El primer exercici es puntuarà de 0 a 10 punts. Posat cas que siga en forma de test, les preguntes contestades es valoraran amb 1 punt; les preguntes contestades erròniament descomptaran un terç sobre les preguntes contestades correctament, i les contestades en blanc no puntuaran . Caldrà obtenir un mínim de 5 punts per a superar aquest exercici.
  
2. El segon exercici es puntuarà de 0 a 10 punts, i seran eliminats els aspirants que no obtinguen un mínim de 5 punts.
  
3. El tercer exercici es puntuarà de 0 a 10 punts, i seran eliminats els aspirants que no obtinguen un mínim de 5 punts.
  
4. El quart exercici es puntuarà de 0 a 10 punts, a raó de 0 a 5 punts per cada un dels idiomes.
  
5. La qualificació resultant dels tres primers exercicis s'obtindrà amb la suma de puntuacions obtingudes en cada un d'ells.
  
A continuació es configurarà una relació que estarà ordenada per puntuació de major a menor, i que s'interromprà quan el nombre d'inclosos en aquesta coincidisca amb el nombre de vacants que s'han de proveir. Únicament les persones incloses en aquesta relació seran declarades aprovades en aquestes proves selectives.
  
En cas d'empat entre aspirants, l'ordre s'establirà segons la puntuació més alta obtinguda per cada aspirant en el segon exercici; en segon lloc, si aquest persistira, segons la major puntuació obtinguda en el tercer i primer exercici, per aquest ordre. Si encara persistira aquest empat l'ordre s'establiria mitjançant sorteig públic entre aquests.
  
Setena. Desenvolupament de les proves selectives
  
1. Els exercicis tindran lloc a la ciutat de València.
  
El primer exercici es realitzarà en el lloc, la data i l'hora que s'establisca en la resolució per la qual s'aprove la llista definitiva d'admesos i exclosos de les proves objecte d'aquesta convocatòria, la qual es publicarà en el Diari Oficial de la Generalitat Valenciana.
  
2. Els aspirants seran convocats per a cada exercici en una crida única. Els membres del tribunal qualificador i el personal col·laborador no permetran l'accés a la sala, on es realitze l'exercici, de les persones que compareguen una vegada haja conclòs la crida dels aspirants convocats.
  
Els aspirants hauran d'acreditar la seua personalitat mitjançant la presentació del document nacional d'identitat, o del resguard amb fotografia del passaport o del permís de conduir, sense que per aquest efecte siguen vàlides les fotocòpies compulsades d'aquests documents; i també l'exemplar per a la persona interessada de la sol·licitud d'admissió a les proves.
  
3. Una vegada començades les proves, l'anunci de la realització de la resta d'exercicis el farà públic el tribunal en el lloc en què s'haja realitzat l'anterior i en el tauler d'anuncis del Servei de Recursos Humans, secció PAS, situat a l'edifici Rectorat, amb una antelació de 48 hores , com a mínim.
  
Vuitena. Publicitat de les llistes
  
1. En acabar cada una de les proves, el tribunal farà pública, mitjançant un anunci als locals on s'hagen realitzat i al tauler d'anunci del Servei de Recursos Humans, secció PAS, la llista d'aspirants que els hagen superat.
  
Així mateix, es publicaran les relacions a què fa referència l'apartat 5. de la base sisena en els llocs més amunt esmentats.
  
2. El tribunal elevarà al rector les llistes definitives dels aspirants que han superat les proves per l'ordre de puntuació a què es refereix l'apartat 5. de la base sisena per a inserir-les en el Diari Oficial de la Generalitat Valenciana.
  
Novena. Coneixements de valencià
  
1. Els qui superen les proves selectives acreditaran els seus coneixements de valencià amb la presentació dels certificats, diplomes o títols que hagen sigut homologats per la Generalitat Valenciana.
  
2. Els qui no puguen acreditar aquests coneixements d'acord amb el que estableix el punt anterior, hauran de realitzar el curs específic de valencià a què es refereix l'article 9.4 del Decret Legislatiu de 24 d'octubre de 1995.
  
Deu. Presentació de documents
  
1. En el termini de 20 dies hàbils a comptar des de l'endemà de la publicació en el Diari Oficial de la Generalitat Valenciana de les relacions d'aprovats, els aspirants proposats hauran de presentar al Servei de Recursos Humans, secció PAS, d'aquesta Universitat la documentació següent:
  
a) Certificat de naixement expedit pel registre civil corresponent, o fotocòpia del document nacional d'identitat o del passaport en el cas dels nacionals dels estats membres de la Unió Europea i d'aquells estats als quals els siga d'aplicació la lliure circulació de treballadors i treballadores.
  
b) Fotocòpia compulsada del títol acadèmic exigible segons aquesta convocatòria
  
c) Declaració de no haver sigut separat, mitjançant un expedient disciplinari, de cap administració o ocupació pública, i també de no trobar-se inhabilitat penalment per a l'exercici de funcions públiques.
  
d) Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.
  
e) Els aspirants discapacitats hauran de presentar un certificat de la Conselleria de Benestar Social o òrgans competents d'altres administracions públiques, que acredite discapacitació igual o superior al 33%, i també la capacitat per a dur a terme les funcions que corresponguen a les vacants oferides.
  
2. La falta de presentació de la documentació, dins del termini indicat, tret de casos de força major, o la falsedat de documents donaran lloc a la invalidesa de les actuacions de l'aspirant i, pel que fa a aquest, a la nul·litat subsegüent dels actes del tribunal, sense perjudici de les responsabilitats en què hi haja pogut incórrer.
  
En aquest supòsit, el tribunal podrà proposar addicionalment la inclusió en les relacions dels aspirants aprovats un nombre igual als d'exclosos segons els criteris d'ordre de puntuació de major a menor.
  
Onze. Nomenament de funcionaris
  
Una vegada haja conclòs el procés selectiu i transcorregut el termini de presentació de la documentació, els qui l'hagen superat seran nomenats funcionaris de carrera, mitjançant resolució que es publicarà en el Diari Oficial de la Generalitat Valenciana, amb l'especificació de la destinació adjudicada, basant-se en l'ordre de puntuació obtingut pels aspirants i ,segons la petició de destinació a la vista dels llocs vacants que els oferisquen.
  
Dotze. Tribunal
  
1. El tribunal qualificador d'aquestes proves el nomenarà el rector, una vegada s'hagen publicat les llistes definitives d'admesos i exclosos.
  
2. El tribunal per a la realització de les proves podrà designar els col·laboradors, ajudants i assessors especialistes que considere oportuns.
  
3. Els membres del tribunal, i també els assessors hauran d'abstenir-se i podran ser recusats pels interessats quan hi concórreguen circumstàncies disposades en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstenir-se aquells que hagen realitzat tasques de preparació d'aspirants en els cinc anys anteriors a la publicació d'aquesta convocatòria.
  
4. El tribunal, i també els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat de conformitat amb el que disposa l'apartat 2. de la base setena.
  
5. A l'efecte de comunicacions i altres incidències, el tribunal tindrà la seu a la Universitat Politècnica de València, Camí de Vera s/n, 46485 València.
  
6. El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis extraordinaris (DOGV de 17 de febrer de 1997), tenint en compte el que estableix l'article 3 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.
  
Tretze. Recursos
  
Contra la convocatòria, les seues bases i tots els actes administratius que se'n deriven, es podrà interposar recurs contenciós administratiu davant la sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquesta Resolució en el Diari Oficial de la Generalitat Valenciana.
  
Com a requisit per a la interposició d'aquest recurs, s'haurà de comunicar prèviament la interposició esmentada a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra les actuacions del tribunal, es podrà interposar el recurs ordinari disposat en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de la seua publicació.
  
El recurs podrà interposar-se davant l'òrgan que va dictar l'acte que s'impugna o davant el rector, com a òrgan competent per a resoldre'l.
  
València, 4 de juny de 1998.- El rector de la Universitat Politècnica de València: Justo Nieto Nieto.
  
ANNEX I
  
Programa
  
Bloc 1: Organització de les administracions públiques i universitària.
  
1. La Constitució espanyola de 1978: estructura i contingut. Drets i deures fonamentals. La seua garantia i suspensió. El Tribunal Constitucional i el Defensor del Poble. Reforma de la Constitució. El cap de l'estat. Les Corts Generals. El govern i les administracions. El poder judicial.
  
2. L'administració central de l'estat. El Consell de Ministres. El president del govern. Els ministres. Secretaris d'estat. Subsecretaris. Secretaris generals. Directors generals. Altres òrgans de l'administració central. L'administració perifèrica de l'estat. Els delegats del govern. Els subdelegats del govern.
  
3. L'administració institucional: concepte i classificació dels ens públics no territorials. Els organismes autònoms. L'administració consultiva: El Consell d'Estat.
  
4. L'estat i les comunitats autònomes. Distribució de competències. La coordinació entre les diferents administracions central, autonòmica i local.
  
5. Organització territorial de l'estat. Les comunitats autònomes. L'administració local.
  
6. La Comunitat Valenciana. L'Estatut d'Autonomia: estructura i contingut. Les competències de la Comunitat Valenciana. Les Corts Valencianes. El Consell de Govern Valencià. El president de la Generalitat Valenciana. Els consellers. Subsecretaris. Secretaris generals. Directors generals. Altres òrgans de l'administració autonòmica. L'administració autonòmica. l'administració perifèrica. Altres institucions de la Comunitat Valenciana.
  
7. La Comunitat Europea. Antecedents i objectius. Els tractats constitutius. El procés d'integració d'Espanya a la CEE: tractat o acta d'adhesió. L'Acta Única Europea. El Tractat de la Unió Europea.
  
8. Les institucions de la Unió Europea: el Consell. La Comissió. El Parlament. El Tribunal de Justícia. El Comité Econòmic i Social. Altres institucions de la Unió Europea.
  
9. L'autonomia universitària. Tractament constitucional i desenvolupament legal. La Llei de Reforma Universitària. El Consell d'Universitats. Estructura, naturalesa jurídica i organització de les universitats. Els estatuts de les universitats. Les universitats privades.
  
10. Llei de Reforma Universitària. Òrgans de govern de les universitats. El rector, els vicerectors, el secretari general. Els degans i els directors. El gerent. Òrgans col·legiats de govern. El Consell Social.
  
11. L'administració educativa valenciana. Competències de la Generalitat Valenciana en matèria d'ensenyament superior. La Llei de Coordinació Interuniversitària a la Comunitat Valenciana.
  
12. La investigació en la universitat. El seu tractament en la legislació vigent. Òrgans competents en l'àmbit de l'administració universitària i en altres sectors. Planificació, gestió i finançament de la investigació. La xarxa OTRI/OTT. Relacions universitat empresa. Especial referència a la Comunitat Valenciana.
  
13. La Universitat Politècnica de València. Especial referència als seus Estatuts: estructura i contingut. Naturalesa, fins i estructura general. Òrgans unipersonals i col·legiats de govern; estructura i funcions. Els departaments. Les facultats, escoles tècniques superiors i escoles universitàries. Els instituts universitaris i interuniversitaris.
  
14. Normativa i legislació que afecta la matriculació i els títols de primer, segon i tercer cicle. Cursos d'especialització o de postgrau. Les tesis doctorals.
  
15. Normativa i legislació que afecta les beques. Classes, tipus i condicions dels organismes que subvencionen estudis universitaris reglats. Planificació i programació nacional de les beques. Intercanvi internacional. Institucions i organismes de la Unió Europea. Altres organismes internacionals.
  
Bloc 2. Dret Administratiu
  
1. Els principis constitucionals de l'administració pública. Les administracions públiques en el marc dels poders de l'estat: les seues bases constitucionals. Les relacions interadmistratives.
  
2. El Dret Administratiu: concepte i contingut. Les fonts del Dret Administratiu. Concepte. Classes de fonts. Jerarquia de les fonts. La Constitució. La llei: lleis orgàniques i lleis ordinàries. Decrets llei i decrets legislatius. Els tractats internacionals. Els usos i els costums administratius.
  
3. El dret comunitari. Les seues fonts. Especial referència al Reglament. Dret comunitari i l'ordenament jurídic dels estats membres. La integració de l'ordenament jurídic comunitari en l'ordenament jurídic espanyol. La participació de les comunitats autònomes en l'aplicació del dret comunitari.
  
4. El Reglament: concepte, caràcters i classes. Fonaments i límits de la potestat reglamentària. Reglaments il·legals: concepte i recursos. Instruccions i ordres de servei. Els principis generals del dret i la jurisprudència.
  
5. L'acte administratiu. Concepte. Classes i elements. Eficàcia i validesa de l'acte administratiu. La seua motivació i notificació. Revisió, anul·lació i revocació.
  
6. El procediment administratiu. Concepte i classes. La regulació del procediment administratiu en el dret administratiu espanyol. Principis generals del procediment administratiu.
  
7. Els subjectes del procediment administratiu. Iniciació del procediment. Instrucció. Al·legacions. Informes i prova. El tràmit d'audiència.
  
8. El temps en el procediment administratiu. Termes i terminis. Còmput i alteració dels terminis. Acabament del procediment. Acabament normal. Acabament presumpte. La doctrina del silenci administratiu.
  
9. Els recursos administratius. Classes i regulació actual. Les reclamacions prèvies a la via judicial civil i laboral. Els procediments administratius especials. Especial referència al procediment economicoadministratiu.
  
10. El recurs contenciós administratiu. Significat i característiques. Organització jurisdiccional. Les parts, capacitat, legitimació i postulació. Actes impugnables. Fases del procés. Els processos especials.
  
11. La potestat sancionadora de l'administració. Principis generals. El procediment sancionador.
  
12. La expropiació forçosa: concepte, naturalesa i elements. Procediment general d'expropiació. Garanties jurisdiccionals. Els procediments especials d'expropiació.
  
13. La responsabilitat patrimonial de l'administració pública. Procediment general i procediment abreujat. Responsabilitat de les autoritats i personal al servei de l'administració. Responsabilitat de l'administració per actes dels seus concessionaris i contractistes, La responsabilitat de l'estat legislador.
  
14. Els contractes de les administracions públiques: naturalesa, caràcters i les seues classes. Elements. Principis bàsics de la Llei de Contractes de les Administracions Públiques: Formes de contractació. La invalidesa dels contractes administratius. Revisió de preus. Extinció dels contractes. Cessió i subcontracte..
  
15. El contracte d'obres: règim jurídic. Règim dels contractes de gestió de serveis públics i de subministrament. Els contractes d'assistència i consultoria, els treballs específics i concrets no habituals de l'administració i els de serveis.
  
16. Les propietats administratives en general. Classes. El domini públic: concepte, naturalesa jurídica i elements. Règim jurídic del domini públic.
  
17. Procediment i formes de l'activitat administrativa. L'activitat de limitació, arbitral, de servei públic i de foment. Especial examen de las formes de gestió dels serveis públics.
  
Bloc 3. Administració de recursos humans
  
1. El personal al servei de les administracions públiques. Règim jurídic. Normativa de l'estat reguladora de la funció pública. Els òrgans superiors de la funció pública.
  
2. La planificació de recursos humans en les administracions públiques. L'oferta d'ocupació pública. Els plans d'ocupació pública. Selecció de personal. La provisió de llocs de treball. La promoció professional. La carrera administrativa.
  
3. El règim jurídic de la funció pública estatal; situacions administratives, drets i deures. Incompatibilitats. El règim disciplinari.
  
4. El sistema de retribucions dels funcionaris. Retribucions bàsiques i retribucions complementàries. Especialitats en el professorat universitari. Les indemnitzacions per raó del servei.
  
5. La funció pública valenciana. Peculiaritats respecte a la legislació estatal. El Text Refós de la Llei de la Funció Pública Valenciana i la seua normativa de desenvolupament. Selecció i provisió de llocs de treball. Els òrgans superiors de la funció pública valenciana.
  
6. La sindicació dels funcionaris públics. Òrgans de representació del personal al servei de les administracions públiques. Sistemes i procediments d'elecció dels funcionaris públics. Òrgans de representació del personal al servei de les administracions públiques. Sistemes i procediments d'elecció segons la normativa vigent.
  
7. Gestió de personal docent universitari. Classes i règim jurídic del professorat universitari. Normativa i legislació. Accés i funcions docent dels diferents tipus de professorat universitari. Especial referència a la Universitat Politècnica de València.
  
8. Gestió de personal funcionari d'administració i serveis de la Universitat Politècnica de València. Règim jurídic. Plantilles i nivells . Drets i deures . Procediment i legislació aplicable.
  
9. El dret del treball. Característiques. Principis constitucionals. Les fonts de l'ordenament laboral. El principi de jerarquia normativa.
  
10. Els convenis col·lectius. Concepte. Naturalesa. Règim jurídic. Parts. Procediment. Contingut.
  
11. El contracte de treball. Parts. Contingut. Modalitats del contracte de treball. Modificació, suspensió i extinció.
  
12. Condiciones de treball. Drets dels treballadors. La negociació col·lectiva. Els conflictes col·lectius: la vaga i el tancament patronal. La prevenció dels riscos laborals.
  
13. Participació i règim de representació del personal..
  
14. Règim disciplinari laboral: jurisdicció laboral.
  
15. Gestió de la seguretat social: la constitució de la relació jurídica d'assegurament. Inscripció d'empreses. Afiliació i cotització. Recaptació.
  
16. Acció protectora. Incapacitat temporal. Invalidesa. Jubilació. Mort i supervivència.
  
17. El règim especial de la seguretat social dels funcionaris. La MUFACE. El sistema dels drets passius.
  
18. El Conveni Col·lectiu del Personal Laboral de les Universitats Públiques de la Comunitat Autònoma Valenciana.
  
19. Condicions de treball del personal laboral de les universitats valencianes. Especialitats. Categories laborals. Funcions del personal laboral. Drets i deures. Drets de representació col·lectiva i de reunió. El règim disciplinari.
  
20. La contractació del personal en les universitats valencianes. Especialitats en les modalitats contractuals. Sistemes de selecció. La provisió de llocs de treball.
  
Bloc 4. Gestió financera
  
1. El dret financer espanyol. El sector públic. La hisenda pública i constitució.
  
2. Els ingressos públics. Concepte i classificació. El sistema tributari espanyol: règim actual. Taxes i preus públics.
  
3. El pressupost. Concepte i justificació. Principis pressupostaris. El pressupost clàssic, el pressupost en base zero i el pressupost per programes.
  
4. Estructura del pressupost d'ingressos i despeses del sector públic espanyol
  
5. El Text Refós de la Llei de la Hisenda Pública Valenciana. Característiques i estructura. Principis generals.
  
6. El Text Refós de la Llei de la Hisenda Pública Valenciana. El cicle pressupostari. Elaboració dels pressupostos de la Generalitat Valenciana. Tramitació parlamentària.
  
7. El Text Refós de la Llei de la Hisenda Pública Valenciana. El cicle pressupostari. Modificacions pressupostàries. Crèdits extraordinaris i suplements de crèdit. Transferències. Altres modificacions pressupostàries.
  
8. El Text Refós de la Llei de la Hisenda Pública Valenciana. El cicle pressupostari. Execució del pressupost.
  
9. El Text Refós de la Llei de la Hisenda Pública Valenciana. El cicle pressupostari. Liquidació del pressupost i rendició de comptes.
  
10. El control pressupostari. Control previ i control posterior. Tipus de controls: financer, d'eficàcia, eficiència. L'auditoria com a instrument al servei del control.
  
11. Gestió de la despesa i del pagament. L'autorització de la despesa i ordenació del pagament. Fases del procediment. Documents comptables que intervenen en l'execució de les despeses i dels pagaments.
  
12. Gestió d'ingressos. Fases del procediment. Documents comptables que intervenen en l'execució d'ingressos.
  
13. El Pla General de la Comptabilitat Pública. Fins, objectius, àmbit d'aplicació i característiques. Criteris de valoració. La seua adaptació a les universitats: La seua adaptació a les universitats públiques.
  
14. Gestió de nòmines del personal al servei de l'administració. Nòmines, estructura i normes de confecció. Meritació i legislació dels drets econòmics.
  
15. Règim econòmic financer de les universitats públiques. Ingressos i despeses. Finançament. Especial referència a la Comunitat Valenciana.